ગાેંડલ રોડ પર કોઠારિયા ગામના પાટિયા પાસે નેશનલ હાઈ-વે સવિર્સ રોડ પર ટ્રકે બાઈકને ઠોકરે લેતાં બાઈકચાલક લોહાણા યુવાનનું મોત નીપજયું હતું. રાત્રીના શાપર-વેરાવળ કારખાનેથી છુટી ઘેર આવતો હતો ત્યારે અકસ્માતની આ ઘટના બની હતી. બનાવ અંગેની જાણવા મળતી વિગત પ્રમાણે શાપરથી રાજકોટ નેશનલ હાઈ-વે સવિર્સ રોડ કોઠારિયા ગામના પાટિયા પાસે રાત્રીના ટ્રકચાલકે બાઈકને હડફેટે લેતાં બાઈકચાલક પ્રકાશ લક્ષ્મીદાસ કારિયા ઉ.વ.35 રોડ પર પટકાયો હતો જેથી તેને ગંભીર ઈજા પહાેંચતા યુવાનને સારવાર મળે તે પૂર્વે જ મોત નીપજયું હતું. પોલીસ સૂત્રોના જણાવ્યા પ્રમાણે પ્રકાશ બે ભાઈ, ત્રણ બહેનોમાં નાનો અને કુંવારો હતો તે શાપર પાસે કારખાનામાં કામ કરતો હતો. રાત્રીના કામ પરથી છુટી કડિયાનગર-2માં પોતાના ઘરે પરત ફરતો હતો. ત્યારે અકસ્માતની આ ઘટના બની હતી. બનાવ અંગે મૃતક યુવકના મોટાભાઈ દીપક કારિયાની ફરિયાદ પરથી આજીડેમ પોલીસે અકસ્માત સજીર્ નાશી જનાર ટ્રકચાલક સામે ગુનો નાેંધી તેને ઝડપી લેવા તપાસ હાથ ધરી છે.